કોર્પોરેશનમાં કમિશનર ગૌતમ શાહ અને કમિશનર મૂકેશકુમારની કડક સૂચનાથી હેરિટેજ વિભાગ, એસ્ટેટ વિભાગ અને હેલ્થ વિભાગમાં દોડધામ મચી ગઇ છે. બીજી તરફ ઐતિહાસિક મૂલ્ય ધરાવતાં પ્રાચીન સ્થાપત્યની દેખભાળ પ્રત્યે પણ અત્યાર સુધી આંખ આડા કાન કરાતાં આ સ્થાપત્યની અંદર કુટુંબ કબીલા સાથેના વસવાટ થયા છે. જે કલા-સૌંદર્ય માટે પ્રત્યેક અમદાવાદી ગર્વ લઇ શકે તેવાં સ્થળો પર દબાણકર્તા લોકો કપડાં સૂકવી રહ્યા છે. શહેરની પરંપરાની જ્યોત પ્રકાશિત કરતાં કેટલાંક સ્થાપત્યમાં તો પુરાતત્ત્વ વિભાગના કર્મચારીઓ પગ મૂૂકી શકતા નથી. જે પરિવારોએ ત્યાં વર્ષોથી અડ્ડાે જમાવ્યાે છે તેમની દાદાગીરીથી પુરાતત્ત્વ વિભાગ પારેવાંની જેમ ફફડતો જ રહ્યો છે.